28.7.2023
MT
Il-Ġurnal Uffiċjali tal-Unjoni Ewropea
L 191/163
Ir-reat li għalih qed tinħareġ l-Ordni ta’ Produzzjoni Ewropea fl-Istat emittenti huwa punibbli b’sentenza ta’ kustodja jew ordni ta’ detenzjoni għal perjodu massimu ta’ mill-anqas tliet snin u huwa inkluż fil-lista ta’ reati stabbiliti hawn taħt (immarka l-kaxxa/kaxxi rilevanti)?
parteċipazzjoni f’organizzazzjoni kriminali; terroriżmu; traffikar ta’ bnedmin; sfruttament sesswali tat-tfal u pornografija tat-tfal; traffikar illeċitu ta’ drogi narkotiċi u sustanzi psikotropiċi; traffikar illeċitu ta’ armi, munizzjon u splussivi; korruzzjoni; frodi, inkluż frodi u reati kriminali oħra li jaffettwaw l-interessi finanzjarji tal-Unjoni kif definiti fid-Direttiva (UE) 2017/1371 tal-Parlament Ewropew u tal-Kunsill (12); ħasil ta’ rikavat minn attività kriminali; falsifikazzjoni ta’ munita, inkluż tal-euro; kriminalità tal-informatika; kriminalità ambjentali, inkluż it-traffikar illeċitu ta’ speċijiet ta’ annimali fil-periklu u ta’ speċijiet u varjetajiet ta’ pjanti fil-periklu; faċilitazzjoni ta’ dħul u residenza mhux awtorizzati; omiċidju jew offiża gravi fuq il-persuna; kummerċ illeċitu ta’ organi u tessuti tal-bniedem; ħtif ta’ persuni, żamma illegali jew teħid ta’ ostaġġi; razziżmu u ksenofobija; serq organizzat jew bl-użu ta’ armi; traffikar illeċitu ta’ beni kulturali, inkluż antikitajiet u opri tal-arti; frodi b’għemil qarrieqi; rikattar organizzat u estorsjoni; falsifikazzjoni u piraterija ta’ prodotti; falsifikazzjoni ta’ dokumenti amministrattivi u t-traffikar tagħhom; falsifikazzjoni ta’ mezzi ta’ ħlas; traffikar illeċitu ta’ sustanzi ormonali u ta’ promoturi oħrajn ta’ tkabbir;
(12) Id-Direttiva (UE) 2017/1371 tal-Parlament Ewropew u tal-Kunsill tal-5 ta’ Lulju 2017 dwar il-ġlieda kontra l-frodi tal-interessi finanzjarji tal-Unjoni permezz tal-liġi kriminali (ĠU L 198, 28.7.2017, p. 29).